text: TV SYD har fået ansigtsløft
  02 februar 2015 kl. 21.20
  TV SYD har mandag taget et helt nyt studie i brug. Og ikke nok med det, også den sene nyhedsudsendelse klokken 22.25 har fået en opdatering.
  Du har måske bemærket, at TV SYD siden starten af december har sendt fra et lidt anderledes studie, end før. Det var en midlertidig løsning, så vi kunne få gjort et nyt, flot studie klar til vores nyhedsudsendelser.
  Det stod endelig færdigt mandag, og derfor er vores værter rykket tilbage til i Studie 1, hvor de har fået større bagskæme, mere plads og lys i gulvet.
  Også TV SYDs sene nyhedsudsendelse, der bliver sendt klokken 22.25, har fået et løft. Her får seerne en mere dynamisk udsendelse, hvor vi inddrager dagens debatter fra Facebook og gerne har nogle af vores seere, relevante politikere og andre, der kan være med til at folde dagens nyheder ud.
  Du kan deltage i debatterne på vores Facebook-side: www.facebook.com/tvsyd.
  Du kan også komme med din mening på Twitter, Instagram eller andre sociale medier. Du skal bruge hashtagget #tvsyd, så vi kan finde dit debatindlæg.
  